
ВЫШЭЙШЫ ЕЎРАЗІЙСКІ ЭКАНАМІЧНЫ САВЕТ


РАШЭННЕ

	«25» красавіка 2024 г.
	         № 2
	   г. Масква




Аб парадку пералічэння сум увазных мытных, спецыяльных, антыдэмпінгавых і кампенсацыйных пошлін
З мэтай выканання абавязацельстваў у частцы, датычнай Пратакола аб парадку залічэння і размеркавання сум увазных мытных пошлін (іншых пошлін, падаткаў і збораў, якія маюць эквівалентнае дзеянне), іх пералічэння ў даход бюджэтаў дзяржаў-членаў (дадатак № 5 да Дагавора аб Еўразійскім эканамічным саюзе ад 29 мая 2014 года (далей – Дагавор)), і забеспячэння бесперапыннасці і бесперабойнасці ажыццяўлення разлікаў нацыянальнымі (цэнтральнымі) банкамі дзяржаў – членаў Еўразійскага эканамічнага саюза (далей – дзяржавы-члены) Вышэйшы Еўразійскі эканамічны савет вырашыў:
1. Урадам і нацыянальным (цэнтральным) банкам дзяржаў-членаў сумесна з Еўразійскай эканамічнай камісіяй аператыўна падрыхтаваць праект Пратакола аб унясенні змяненняў у Дагавор, прадугледзеўшы ў ім альтэрнатыўны механізм выканання сустрэчных абавязацельстваў па пералічэнні грашовых сродкаў у лік сум увазных мытных, спецыяльных, антыдэмпінгавых і кампенсацыйных пошлін (далей – сустрэчныя абавязацельствы).
2. Да ўступлення ў сілу Пратакола аб унясенні змяненняў у Дагавор, указанага ў пункце 1 гэтага Рашэння, дзяржавам-членам зыходзіць з магчымасці выканання сустрэчных абавязацельстваў у адпаведнасці з пунктам 2 Рашэння Вышэйшага Еўразійскага эканамічнага савета ад 18 мая 2022 г. № 1 «Аб часовым парадку пералічэння сум увазных мытных, спецыяльных, антыдэмпінгавых і кампенсацыйных пошлін».
3. З мэтай захавання магчымасці правядзення з 1 чэрвеня 2024 г. разлікаў у рамках выканання сустрэчных абавязацельстваў, нацыянальным (цэнтральным) банкам дзяржаў-членаў забяспечыць заключэнне новых дадатковых пагадненняў да дагавораў карэспандэнцкага рахунку, якія прадугледжваюць выкарыстанне механізма, вызначанага пунктам 2 Рашэння Вышэйшага Еўразійскага эканамічнага савета ад 18 мая 2022 г. № 1, з тэрмінам дзеяння 2 гады (да 31 мая 2026 года) або раней да даты ўступлення ў сілу Пратакола аб унясенні змяненняў у Дагавор, указанага ў пункце 1 гэтага Рашэння, у залежнасці ад таго, якая дата надыдзе раней.
4. Еўразійскай эканамічнай камісіі сумесна з урадамі дзяржаў-членаў далажыць аб ходзе выканання гэтага Рашэння на пасяджэннях Вышэйшага Еўразійскага эканамічнага савета на ўзроўні кіраўнікоў дзяржаў у II і IV кварталах 2024 г.
5. Гэта Рашэнне ўступае ў сілу з даты яго афіцыйнага апублікавання.

	Члены Вышэйшага Еўразійскага эканамічнага савета:

	Ад Рэспублікі Арменія
	Ад Рэспублікі Беларусь
	Ад Рэспублікі Казахстан
	Ад Кыргызскай Рэспублікі
	Ад Расійскай Федэрацыі

